පවුල් ආරවුල එන්න එන්නම මහා ගිනි ජාලයක් සේ මතුව පවුලේ සමගිය ගිනි තබද්දි දෙදෙනා වෙන් වීම හොඳ බව කුමාරි නිතර පැවසුවාය. කුමාරගෙන් වෙන්ව බලන්ගොඩ ප්‍රදේශයේ පදිංචි තම සහෝදරියගේ නිවසේ පදිංචියට යාමට ඇය තීන්දු කළාය. ඒ අනුව දරුවන් ද රැගෙන ඇය එහි ගියාය. මුලින් සිය සහෝදරියගේ නිවසට ගිය කුමාරි කෙටි කාලයක දී බලංගොඩ පින්නවල ප්‍රදේශයේ නිවසක් කුලියට ගෙන එහි පදිංචියට ගියාය. ඒ සිය අනියම් ඇසුර කාටත් හොර රහසේ පවත්වාගෙන යාමේ අවශ්‍යතාව නිසාය. එසේ ඔවුන් වෙනම පදිංචියට ගිය ද දරුවන්ට ඇති ආදරය නිසා කුමාර දරුවන්ගේ අවශ්‍යතා සොයා බැලුවේය. ඔවුන් වෙනුවෙන් ආහාරපාන ගෙන ගොස් දැමුවේය. දුරකථනයෙන් කතාකර දුක සැප සොයා බැලුවේය.
දෙදෙනා වෙන් වීම හොඳ බව නිතර පැවසූවේ කවුද?
කුමාරි